20 වන ආණ්ඩුක්‍රම ව්‍යවස්ථා සංශෝධනයට සහය ලබාදීමට තම පක්ෂය තීරණය කර ඇති බව ශ්‍රී ලංකා නිදහස් පක්ෂයේ ජ්‍යෙෂ්ඨ උප සභාපති නිමල් සිරිපාල ද සිල්වා මහතා පවසනවා.ඔහු මේ බව සඳහන් කළේ අද පෙරවරුවේ පැවති පක්ෂ මධ්‍යම කාරකසභා රැස්වීමකින් අනතුරුව මාධ්‍ය වෙත අදහස් දක්වමින්.ශ්‍රී ලංකා නිදහස් පක්ෂයේ අභ්‍යන්තර කරුණු කිහිපයක් සම්බන්ධයෙන් සාකච්ඡා කිරීම සඳහා එම පක්ෂයේ මධ්‍යම කාරකසභාව අද පක්ෂ මූලස්ථානයේදී රැස්වුණා.පක්ෂයේ සභාපති හිටපු ජනාධිපති මෛත්‍රීපාල සිරිසේන මහතාගේ ප්‍රධානත්වයෙන් පැවති සාකච්ඡාවෙන් අනතුරුව හිටපු ජනාධිපතිවරයා ඇතුළු මන්ත්‍රීවරුන් මාධ්‍ය වෙත අදහස් පළ කළා.ඉන් අනතුරුව මන්ත්‍රීවරුන් පිරිසක් අභයාරාම විහාරස්ථානය වෙත පැමිණියේ අභයාරාමාධිපති පූජ්‍ය මුරුත්තෙට්ටුවේ ආනන්ද හිමියන්ගේ කැඳවීමකට අනුවයි.සාකච්ඡාවෙන් අනතුරුව එහි මාධ්‍ය සාකච්ඡාවක්ද කැඳවා තිබුණා.මේ අතර පූජ්‍ය මැදගොඩ අභයතිස්ස හිමියන්ද මේ සම්බන්ධයෙන් අදහස් පළ කළා.